Pályázat az ELTE TTK Hallgatói Önkormányzat Kommunikációs biztos tisztségére

# Bevezető

Márton Ákosnak hívnak, másod éves vagyok az ELTE osztatlan tanári szakán. Tanár szakosként érdekel az emberek közti kommunikáció és annak fejlesztése.

Úgy gondolom, hogy minden szervezetnek, így a TTK HÖK-nek is sarkalatos pontja a belső működésbe bele nem látó tagok, személyek folyamatos informálása a szervezet köztudatban tartása céljából, a TTK HÖK esetében ez kiemelkedően fontos szerephez jut. A TTK HÖK esetében e fölé emelkedik, a hallgatók informálása és érdekképviselete. Azonban ez nem valósulhat meg, ha a hallgatók erről nem tudnak, a kellő ismeretekkel nem rendelkeznek.

Megválasztásom esetén szeretném elérni, hogy a hallgatók körében a TTK HÖK egy megbecsült és ismert szervezet legyen, az a feledésbe merült kép alakuljon ki ismét, hogy az itt tevékenyen munkálkodó hallgatók azért dolgoznak, hogy hallgatótársaik egyetemi életét könnyebbé tegyék.

Úgy gondolom, hogy a munkában céltudatosan, hatékonyan tudok részt venni és együtt működni. Megválasztásom estén a poszttól azt várom el, hogy képességeimet és munkámat egy közösségi ügy érdekében felhasználhassam és fejleszthessem.

# Céljaim, terveim a kommunikációs biztosi tisztséggel

Szeretném az Önkormányzat kommunikációs csatornáit megújítani, azok összhangját újrakalibrálni.

A honlap jelenleg funkcionálisan tökéletesen megfelelő, de sajnos a túl sok információ egybemosódik, ami zavaróan hat a böngésző hallgatókra. Szeretnék egy új, átláthatóbb kinézetet létrehozni, amivel könnyebb kiszűrni a személy számára releváns információkat. Valamint egy olyan szerkeszthető felületet beépíteni, amit minden tisztségviselő kezelni tud, hogy bárki könnyedén figyelemfelkeltő és informatív tartalmat tudjon létrehozni az oldalon, igényeinek megfelelően.

A social media területén is szeretnék változtatni, a Facebook összehangolása a honlappal egy jó kezdeményezés, de ez kibővíthető. Kevesen tudják, hogy a HÖK-nek Twitter oldala is van, ami a mai okostelefonokkal felfegyverkezett hallgatóknak lehet, hogy könnyebb követhetőséget biztosít. Ezt a lehetőséget is ki szeretném próbálni. Lehet, hogy zsákutca, de úgy gondolom, ha csak 30 hallgatónak is folyamatosan tudjuk biztosítani az információ áramlást, az rajtuk keresztül már hatványozott elérést biztosít.

Tudomásom szerint az utóbbi időben a nagy múlttal rendelkező info-levél elhaló tendenciát mutatott. Ezen mindenképpen szeretnék változtatni. Ez a kommunikációs csatorna lényegre törő, kizárólag a hallgatói élettel kapcsolatos, egyetemi-, önkormányzati információkat tartalmazott. Szerintem ez (holott jó részt a spam mappában landolt) egy olyan csatorna, amit nem szabad hagyni elveszni. A világot nem váltja meg, de ha ezzel is csak a hallgatók harmadát sikerül elérni és a megfelelő közlést vele kivitelezni, akkor már volt értelme foglalkozni vele.

Sajnálatos módon az utóbbi idők történései még jobban eltávolítottak minket a hallgatótól, a HÖK-ök megbecsülése még alacsonyabbra esett. Ennek helyrehozását tartom a tisztség legmeghatározóbb és elsődleges feladatának. Ennek megoldását úgy gondolom, a TTK HÖK egyedül nem tudja megoldani, habár kicsiben javítani tudja. Ez az EHÖK Sajtó és Kommunikációs Bizottságának feladata, aminek az e tisztséget betöltő személy tisztsége alapján tagja. Megválasztásom estén szeretnék a bizottság munkáját segítve ebben hatékonyan részt venni.

Nem utolsó sorban a kommunikációs csoportról. Sajnos még nem látok bele teljesen az önkormányzat jelenlegi helyzetébe, de úgy gondolom, hogy egy kommunikációs csoport felállítása segítené a tisztség betöltésének sikerességét. A kreatív ötletek, az újításra való késztetés sajnos - ha csak egy ember dolgozik egy területen - elsatnyul, kihal. Ez ellen véleményem szerint egy kiváló megoldás a csapatmunka, ahol a tagok serkentik a gondolkodást és a munkavégzést. Amennyiben munkám során látom ennek szükségességét úgy szeretnék egy kreatív és lelkes csapattal együttdolgozni.

Köszönöm, hogy elolvastad a pályázatomat. Amennyiben bármilyen kérdésed lenne, örömmel válaszolok rá.

Márton Ákos

+36/20-423-4991

maaqact@caesar.elte.hu